paragraph_text: Od rane mladosti razmišljala je o redovničkom pozivu. Njeni su roditelji dugo vremena bili protiv toga. Svaki dan je išla na svetu misu i pričest. Puno je putovala, uključujući i hodočašća. Bila je članica Marijine kongregacije i osobita štovateljica Presvetog Oltarskog Sakramenta te Srca Isusova. Tri zavjeta položila je u svojoj 20. godini života: zavjet djevičanstva, doživotno; zavjet da će biti uvijek vjerna Svetom Ocu te zavjet da će otići u samostan čim joj to prilike dopuste.<ref>https://laudato.hr/vijesti/aktualno/danica-sirola-hrvatska-mala-terezija-djevojka-sveta-zivota-i-blazene-smrti Preuzeto 8. siječnja 2022.